China pregătește un nou telescop spațial ce rivalizează cu James Webb
China face pași importanți în explorarea cosmică, dezvoltând un telescop spațial care ar putea rivaliza cu performanțele Telescopului Spațial James Webb (JWST). Noul instrument, denumit CSST (China Space Station Telescope) sau Xuntian ('privind cerul'), va fi lansat în 2026 și va avea capacitatea de a fi reparat și modernizat în spațiu, un avantaj semnificativ față de alte telescoape orbitale, transmite Live Science.